CELEX: 32012D0355
Language: sl
Date: 2012-07-02 00:00:00
Title: 2012/355/EU: Sklep Komisije z dne 2. julija 2012 o posodobitvi Priloge k Monetarnemu sporazumu med Evropsko unijo in Vatikansko mestno državo

4.7.2012   
            
            
               SL
            
            
               Uradni list Evropske unije
            
            
               L 174/24
            
         SKLEP KOMISIJE
   z dne 2. julija 2012
   o posodobitvi Priloge k Monetarnemu sporazumu med Evropsko unijo in Vatikansko mestno državo
   (2012/355/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Monetarnega sporazuma z dne 17. decembra 2009 med Evropsko unijo in Vatikansko mestno državo ter zlasti člena 8(3) Sporazuma,
   ob upoštevanju naslednjega:
   
               (1)
            
            
               Člen 8 Monetarnega sporazuma med Evropsko unijo in Vatikansko mestno državo (v nadaljnjem besedilu: Monetarni sporazum) določa, da mora Vatikanska mestna država izvajati akte Unije v zvezi s pravili na področju eurobankovcev in eurokovancev, preprečevanja pranja denarja, goljufij in ponarejanja gotovine in negotovinskih plačilnih sredstev; medalj in žetonov ter zahtev statističnega poročanja. Ti akti so navedeni v Prilogi k Monetarnemu sporazumu.
            
         
               (2)
            
            
               Priloga je posodobljena v skladu s členom 8(3) Monetarnega sporazuma, ki določa, da Komisija spremeni Prilogo vsako leto, da bi upoštevala nove zadevne pravne akte in pravila EU ter spremembe obstoječih. V skladu s to določbo je bil en akt razveljavljen in sprejeta dva nova akta Unije, ki se uvrščata v področje uporabe člena 8(1) Monetarnega sporazuma in bi ju bilo treba vključiti v Prilogo.
            
         
               (3)
            
            
               Sklep Sveta z dne 29. aprila 1999 o razširitvi pooblastila Europolu za obravnavanje ponarejanja denarja in plačilnih sredstev (1) je zastarel in zato črtan iz Priloge. Takoj ko bo začel veljati nov pravni instrument, ki bo Europolu omogočal podpis sporazumov o sodelovanju s tretjimi državami, bo novi instrument dodan v Prilogo k Monetarnemu sporazumu.
            
         
               (4)
            
            
               Sprejeta je bila Uredba (EU) št. 1210/2010 Evropskega parlamenta in Sveta z dne 15. decembra 2010 o preverjanju pristnosti eurokovancev in ravnanju z eurokovanci, neprimernimi za obtok (2). Zato sodi na področje uporabe člena 8(1) Monetarnega sporazuma in bi jo bilo treba vključiti v Prilogo.
            
         
               (5)
            
            
               Sprejet je bil Sklep Evropske centralne banke (ECB/2010/14) z dne 16. septembra 2010 o preverjanju pristnosti in primernosti eurobankovcev ter njihovem ponovnem dajanju v obtok (3). Ker sodi na področje uporabe člena 8(1) Monetarnega sporazuma, bi ga bilo treba vključiti v Prilogo.
            
         
               (6)
            
            
               Prilogo k Monetarnemu sporazumu bi bilo zato treba ustrezno spremeniti –
            
         SPREJELA NASLEDNJI SKLEP:
   Edini člen
   Priloga k Monetarnemu sporazumu med Evropsko unijo in Vatikansko mestno državo se nadomesti s Prilogo k temu sklepu.
   Ta sklep začne veljati dan po objavi v Uradnem listu Evropske unije.
   
      V Bruslju, 2. julija 2012
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL C 149, 28.5.1999, str. 16.
   
      (2)  UL L 339, 22.12.2010, str. 1.
   
      (3)  UL L 267, 9.10.2010, str. 1.
   
      PRILOGA
      
         
            „PRILOGA
            
                        Pravne določbe, ki jih je treba izvesti
                     
                     
                        Rok za izvajanje
                     
                  
                        Preprečevanje pranja denarja
                     
                  
                        Direktiva Evropskega parlamenta in Sveta 2005/60/ES z dne 26. oktobra 2005 o preprečevanju uporabe finančnega sistema za pranje denarja in financiranje terorizma, UL L 309, 25.11.2005, str. 15.
                        Spremenjena z:
                        
                                     
                                 
                                 
                                    Direktivo 2008/20/ES Evropskega parlamenta in Sveta z dne 11. marca 2008 o spremembah Direktive 2005/60/ES o preprečevanju uporabe finančnega sistema za pranje denarja in financiranje terorizma, glede Komisiji podeljenih izvedbenih pooblastil, UL L 76, 19.3.2008, str. 46.
                                 
                              
                                     
                                 
                                 
                                    Direktivo Komisije 2006/70/ES z dne 1. avgusta 2006 o določitvi izvedbenih ukrepov za Direktivo 2005/60/ES Evropskega parlamenta in Sveta glede opredelitve politično izpostavljene osebe in tehničnih meril za postopke poenostavljene dolžnosti skrbnosti pri ugotavljanju identitete stranke ter izjeme na podlagi finančne dejavnosti, ki poteka zgolj občasno ali v omejenem obsegu, UL L 214, 4.8.2006, str. 29.
                                 
                              
                                     
                                 
                                 
                                    Uredbo (ES) št. 1781/2006 Evropskega parlamenta in Sveta z dne 15. novembra 2006 o podatkih o plačniku, ki spremljajo prenose denarnih sredstev, UL L 345, 8.12.2006, str. 1.
                                 
                              
                                     
                                 
                                 
                                    Uredbo Evropskega parlamenta in Sveta (ES) št. 1889/2005 z dne 26. oktobra 2005 o kontroli gotovine ob vstopu v Skupnost ali izstopu iz nje, UL L 309, 25.11.2005, str. 9.
                                 
                              
                                     
                                 
                                 
                                    Okvirnim sklepom Sveta 2001/500/PNZ z dne 26. junija 2001 o pranju denarja, identifikaciji, sledenju, zamrznitvi, zasegu in zaplembi pripomočkov za kazniva dejanja in premoženjske koristi, pridobljene s kaznivim dejanjem, UL L 182, 5.7.2001, str. 1.
                                 
                              
                     
                        31.12.2010
                     
                  
                        Preprečevanje goljufij in ponarejanja
                     
                  
                        Uredba Sveta (ES) št. 1338/2001 z dne 28. junija 2001 o določitvi ukrepov, potrebnih za zaščito eura pred ponarejanjem, UL L 181, 4.7.2001, str. 6.
                        Spremenjena z:
                        Uredbo Sveta (ES) št. 44/2009 z dne 18. decembra 2008 o spremembi Uredbe (ES) št. 1338/2001 o določitvi ukrepov, potrebnih za zaščito eura pred ponarejanjem, UL L 17, 22.1.2009, str. 1.
                     
                     
                        31.12.2010
                     
                  
                        Uredba Sveta (ES) št. 2182/2004 z dne 6. decembra 2004 o medaljah in žetonih, podobnih eurokovancem, UL L 373, 21.12.2004, str. 1.
                        Spremenjena z:
                        Uredbo Sveta (ES) št. 46/2009 z dne 18. decembra 2008 o spremembi Uredbe (ES) št. 2182/2004 o medaljah in žetonih, podobnih eurokovancem, UL L 17, 22.1.2009, str. 5.
                     
                     
                        31.12.2010
                     
                  
                        Okvirni sklep Sveta 2000/383/PNZ z dne 29. maja 2000 o povečanju zaščite s kaznimi in drugimi sankcijami za ponarejanje v zvezi z uvedbo eura, UL L 140, 14.6.2000, str. 1.
                        Spremenjen z:
                        Okvirnim sklepom Sveta 2001/888/PNZ z dne 6. decembra 2001 o spremembi Okvirnega sklepa 2000/383/PNZ o povečanju zaščite s kaznimi in drugimi sankcijami za ponarejanje v zvezi z uvedbo eura, UL L 329, 14.12.2001, str. 3.
                     
                     
                        31.12.2010
                     
                  
                        Sklep Sveta 2001/923/ES z dne 17. decembra 2001 o vzpostavitvi programa izmenjave, pomoči in usposabljanja za zaščito eura proti ponarejanju (program Pericles), UL L 339, 21.12.2001, str. 50.
                        Spremenjen s:
                        
                                     
                                 
                                 
                                    Sklepom Sveta 2006/75/ES z dne 30. januarja 2006 o spremembah in podaljšanju Sklepa 2001/923/ES o vzpostavitvi programa izmenjave, pomoči in usposabljanja za zaščito eura proti ponarejanju (program „Pericles“), UL L 36, 8.2.2006, str. 40.
                                 
                              
                                     
                                 
                                 
                                    Sklepom Sveta 2006/849/ES z dne 20. novembra 2006 o spremembah in podaljšanju Sklepa 2001/923/ES o vzpostavitvi programa izmenjave, pomoči in usposabljanja za zaščito eura proti ponarejanju (program „Pericles“), UL L 330, 28.11.2006, str. 28.
                                 
                              
                     
                        31.12.2010
                     
                  
                        Sklep Sveta 2001/887/PNZ z dne 6. decembra 2001 o zaščiti eura pred ponarejanjem, UL L 329, 14.12.2001, str. 1.
                     
                     
                        31.12.2010
                     
                  
                        Okvirni sklep Sveta 2001/413/PNZ z dne 28. maja 2001 o boju proti goljufiji in ponarejanju v zvezi z negotovinskimi plačilnimi sredstvi, UL L 149, 2.6.2001, str. 1.
                     
                     
                        31.12.2010
                     
                  
                        Pravila glede eurobankovcev in eurokovancev
                     
                  
                        Uredba Sveta (ES) št. 975/98 z dne 3. maja 1998 o apoenih in tehničnih specifikacijah eurokovancev, namenjenih obtoku, UL L 139, 11.5.1998, str. 6.
                        Spremenjena z:
                        Uredbo Sveta (ES) št. 423/1999 z dne 22. februarja 1999 o spremembi Uredbe (ES) št. 975/98 o apoenih in tehničnih specifikacijah eurokovancev, namenjenih obtoku, UL L 52, 27.2.1999, str. 2.
                     
                     
                        31.12.2010
                     
                  
                        Sklepi Sveta z dne 10. maja 1999 o kakovostnem upravljanju sistema eurokovancev
                     
                     
                        31.12.2010
                     
                  
                        Sklepi Sveta z dne 23. novembra 1998 in 5. novembra 2002 o zbirateljskih kovancih
                     
                     
                        31.12.2010
                     
                  
                        Priporočilo Komisije 2009/23/ES z dne 19. decembra 2008 o skupnih smernicah za nacionalne strani in izdajo eurokovancev, namenjenih obtoku, UL L 9, 14.1.2009, str. 52.
                     
                     
                        31.12.2010
                     
                  
                        Sporočilo Komisije z dne 22. oktobra 2001 o zaščiti avtorskih pravic enotne strani eurokovancev (COM(2001) 600 final), UL C 318, 13.11.2001, str. 3.
                     
                     
                        31.12.2010
                     
                  
                        Smernica Evropske centralne banke ECB/2003/5 z dne 20. marca 2003 o uporabi ukrepov proti neskladnim reprodukcijam eurobankovcev ter o zamenjavi in jemanju eurobankovcev iz obtoka, UL L 78, 25.3.2003, str. 20.
                     
                     
                        31.12.2010
                     
                  
                        Sklep Evropske centralne banke ECB/2003/4 z dne 20. marca 2003 o apoenih, specifikacijah, reprodukciji, zamenjavi in jemanju eurobankovcev iz obtoka, UL L 78, 25.3.2003, str. 16.
                     
                     
                        31.12.2010
                     
                  
                        Uredba (EU) št. 1210/2010 Evropskega parlamenta in Sveta z dne 15. decembra 2010 o preverjanju pristnosti eurokovancev in ravnanju z eurokovanci, neprimernimi za obtok, UL L 339, 22.12.2010, str. 1.
                     
                     
                        31.12.2012
                     
                  
                        Sklep Evropske centralne banke ECB/2010/14 z dne 16. septembra 2010 o preverjanju pristnosti in primernosti eurobankovcev ter njihovem ponovnem dajanju v obtok, UL L 267, 9.10.2010, str. 1.
                     
                     
                        31.12.2012“